ממשלת המעבר הסורית

ממשלת המעבר הסורית (בערבית: الحكومة الانتقالية السورية, תעתיק: אל־חֻכּוּמַה אל־אִנְתִקַאלִיַּה א־סוּרִיַּה) היא הממשלה של סוריה, המכהנת כממשלת מעבר, אשר הוקמה ב-29 במרץ 2025 תחת נשיא המדינה ושליטה בפועל אחמד א-שרע. היא החליפה את ממשלת המעבר הסורית שכיהנה לפניה, בראשותו של מוחמד אל-בשיר. הממשלה הוכרזה על ידי אל-שרע בארמון הנשיאות בדמשק הבירה.

ממשלה זו כוללת שני משרדים ממשלתיים חדשים: משרד הספורט והנוער ומשרד ניהול מצבי חירום ואסונות. בנוסף, בוטל תפקיד ראש הממשלה. כמו כן, הוקמו  כמיזוג של של משרד החשמל, משרד משאבי הנפט והמינרלים ומשרד משאבי המים, ו, כמיזוג של משרד הכלכלה וסחר החוץ, משרד סחר הפנים והגנת הצרכן ומשרד התעשייה. סך הכל, בממשלה זו מכהנים 23 שרים, מתוכם שרה אחת.

 היסטוריה 
 רקע 
בנובמבר 2024, כחצי שנה לפני הקמת הממשלה בוצע מבצע הרתעת התוקפנות – מתקפה של המורדים הסורים ממובלעת אידליב נגד סוריה הבעת'ית, הובלה על ידי הארגון חיאת תחריר א-שאם יחד עם הצבא הלאומי הסורי, הנתמכות על ידי טורקיה. המבצע הביא לנפילתה של המשטר הסורי המרכזי בראשותו של בשאר אל-אסד, וסיימה חמישה עשורים של שלטון משפחתו ושל מפלגת הבעת'. מנהיג ארגון המורדים המרכזי, אחמד א-שרע, נהיה לנשיא סוריה.

לאחר נפילת המשטר הושאר ראש הממשלה מוחמד ר'אזי אל-ג'לאלי מטעם אסד בתפקידו באופן זמני, עד להקמת הממשלה הזמנית בראשותו של מוחמד אל-בשיר מארגון המורדים. ב-12 בפברואר 2025 הכריזו הקואליציה הלאומית הסורית ו, שני ארגונים מרכזיים מהאופוזיציה הסורית לשעבר, על נאמנותם לממשלה. ב-11 במרץ חתם א-שרע על הסכם עם מזלום עבדי, מפקד הכוחות הדמוקרטיים הסוריים ששלטו בכורדיסטן הסורית, לשילוב מוסדותיהם בשלטון המרכזי, להקמת מעברי גבול ולהתחייבות למלחמה בשרידי המשטר הקודם. על פי ההסכם, המועד האחרון למיזוג כורדיסטן הסורית בתוך הממשלה החדשה היה סוף השנה האזרחית.

הממשלה אישרה את , חוקה זמנית, אשר קבעה את החוק הבסיסי של המדינה לתקופת מעבר של חמש שנים, מאותה נקודת זמן ועד ל-2030. ההצהרה קובעת שיטת ממשל נשיאותית כאשר נשיא המדינה הוא הממנה את השרים. בכך בוטל תפקיד ראש הממשלה.

 הקמה 
ממוזער|צו נשיאותי מס' 9 המורה על הקמת הממשלה
הממשלה הוכרזה על ידי נשיא סוריה אחמד א-שרע בטקס רשמי שהתקיים בארמון הנשיאות בדמשק הבירה, במהלכו הושבעו שריה ונשאו נאומים, בהם הציגו את סדר היום שלהם. הוקמו שני משרדים:  כמיזוג של של משרד החשמל, משרד משאבי הנפט והמינרלים ומשרד משאבי המים, ו, כמיזוג של משרד הכלכלה וסחר החוץ, משרד סחר הפנים והגנת הצרכן ומשרד התעשייה. סך הכל, בממשלה זו מכהנים 23 שרים, מתוכם שרה אחת.

ארבעה מהשרים החדשים השתייכו לקבוצות מיעוטים, ולא לרוב הסוני, והם  העלווי;  הדרוזי; הינד קבוואת הנוצריה; ו הכורדי. כמו כן בממשלה דריסת רגל רחבה לארגוני האופוזיציה הסורית לשעבר, וחברים בה , חבר בקואליציה הלאומית הסורית, , מנהל ההגנה האזרחית, וקבוואת שהייתה סגנית ראש . הממשלה החדשה מתוארת לעיתים כטכנוקרטית, ולדברי הנשיא א-שרע שריה "נבחרו לפי כישוריהם".

 פעילות 
 פנים 
ב-16 באפריל 2025 הודיע   כי כוחות הממשלה סיכלו ניסיון הפיכה צבאית של קצינים הנאמנים למשטר הישן, ואמר שהממשלה תיצור מנגנונים לזיהוי האחראים למעשה. ההודעה הגיעה כחלק מרשת שיתוף פעולה מוגברת בין מנגנוני הביטחון החדשים השונים, כולל המשטרה הצבא וכוחות המודיעין. לדברי ח'טאב, כוחות הביטחון קיבלו מידע על המזימה, והצליחו לפתוח במבצע לשיבושה לפני שניתן היה לבצעה.

 כלכלה 
נשיא סוריה אחמד א-שרע הצהיר כי הממשלה תבצע רפורמה במגזר האנרגיה במדינה במטרה להביא קיימות וחשמל אמין, תתמוך בחקלאים כדי להבטיח ייצור מזון, תחייה את התעשייה, תגן על תוצרת לאומית, תמשוך השקעות בינלאומיות, תייצב את הכלכלה, תחזק את הלירה הסורית ותמנע מניפולציה פיננסית.

 חוץ 
ממוזער|נשיא סוריה אחמד א-שרע בפגישה עם נשיא ארצות הברית דונלד טראמפ ויורש העצר הסעודי מוחמד בן סלמאן, מאי 2025
ב-10 באפריל 2025 ביקר בדמשק שר החוץ של דרום קוריאה, , ונפגש עם  אסעד אל-שיבאני. במהלך הפגישה חתמו שני הצדדים על הסכם רשמי לכינון יחסים דיפלומטיים, שכלל תוכניות לפתיחת שגרירויות ולחילופי משלחות דיפלומטיות. ההסכם הפך את סוריה למדינה האחרונה אשר חברה באו"ם, למעט צפון קוריאה, אשר מכוננת יחסים דיפלומטיים עם דרום קוריאה. שמונה ימים לאחר מכן נפגש נשיא הרשות הפלסטינית מחמוד עבאס עם נשיא סוריה אחמד א-שרע בדמשק, במה שהיה לביקורו הראשון בסוריה מאז 2009. הם דנו בחיזוק הקשרים בין המדינה לרשות ובהתפתחויות אזוריות, כולל בנושאי המלחמה ברצועת עזה ופתרון שתי המדינות, והסכימו להקים ועדות לשיתוף פעולה ביניהן.

ב-7 במאי א-שרע נפגש עם נשיא צרפת עמנואל מקרון בפריז. היה זה ביקורו הרשמי הראשון בעולם המערבי מאז שהפך לנשיא. ב-14 במאי, במסגרת ביקור בין לאומי במזרח התיכון, נפגש עימו נשיא ארצות הברית דונלד טראמפ בערב הסעודית, מה שהיה למפגש הראשון בין נשיא ארצות הברית לנשיא סוריה מאז פגישת ביל קלינטון וחאפז אל-אסד בז'נבה, 25 שנים קודם לכן. מאז הסירו מספר ממשלות מערביות את הסנקציות שהטילו על סוריה בזמן מלחמת האזרחים, בהן ממשלות ארצות הברית ובריטניה.

ב-15 במאי, קיים א-שיבאני פגישה עם מזכיר המדינה האמריקאי מרקו רוביו באנטליה, טורקיה, על רקע הודעתו של טראמפ יומיים קודם לכן על הסרת הסנקציות על סוריה והתחלה בהליך נורמליזציה של היחסים בין המדינות. ב-23 במאי הסיר ממשל טראמפ חלק נרחב מהסנקציות. ב-30 ביוני חתם טראמפ על צו נשיאותי המבטל את הסנקציות שהטילה מדינתו על סוריה, למעט אלו הקשורות למשפחת אסד, מקורביה ומוסדות הקשורים אליה.

ב-9 בינואר 2026 נפגשה נשיאת הנציבות האירופית אורסולה פון דר ליין עם א-שרע בדמשק, והודיעה על חבילת סיוע כספי למדינה על סך של כ-620 מיליון אירו, שתועבר בשנים 2026 ו-2027. ביקור זה סימן שינוי משמעותי ביחסי האיחוד האירופי – סוריה. במהלך שהותה, תיארה פון דר ליין את העימותים המתמשכים בחלב בין ממשלת סוריה לכוחות הסוריים הדמוקרטיים בראשות הכורדים כ"מדאיגים".

 משפט 
ב-17 במאי 2025 חתם נשיא סוריה אחמד א-שרע על צווים נשיאותיים מס' 19 ו-20, הממנים את  ו לראשי הוועדה המשפטית העליונה במדינה. ניתנו להם 30 יום להקים צוות עבודה ולנסח את התקנות הפנימיות הנדרשות לפעילות הוועדה, מה שהוביל להקמת  ולהקמת .

 חברים 
תיקשרתחילת כהונהסיום כהונהנשיאאחמד א-שרע29 בינואר 2025מכהן29 במרץ 2025מכהןהגנהמורהף אבו קסרה21 בדצמבר 2024מכהןאסעד חסן א-שיבאני21 בדצמבר 2024מכהן29 במרץ 2025מכהן29 במרץ 2025מכהן29 במרץ 2025מכהןהינד קבוואת29 במרץ 2025מכהנתמוחמד אל-בשיר29 במרץ 2025מכהן29 במרץ 2025מכהן29 במרץ 2025מכהן29 במרץ 2025מכהן29 במרץ 2025מכהן29 במרץ 2025מכהן29 במרץ 2025מכהן29 במרץ 2025מכהןחינוך29 במרץ 2025מכהן29 במרץ 2025מכהןמוחמד יאסין סאלח29 במרץ 2025מכהן29 במרץ 2025מכהן29 במרץ 2025מכהן29 במרץ 2025מכהן29 במרץ 2025מכהן29 במרץ 2025מכהן

 ראו גם 
 מועצת השרים של סוריה
 מלחמת האזרחים בסוריה

 הערות שוליים 

קטגוריה:ממשלת סוריה
קטגוריה:דפים עם תרגומים שלא נסקרו